Diari Oficial de la Generalitat Valenciana


Sumari del DOGV 8346, del 25-07-2018 (2018/7334)

ACORD de 20 de juliol de 2018, del Consell, pel qual s'autoritza una transferència del capítol 6 al capítol 7, que s'habilita, en el pressupost del programa 141.10, Administració de justícia, per a la inclusió d'una línia de transferència en el seu annex de transferències i subvencions de capital, destinada a finançar les obres de les noves seus de justícia que s'executen per delegació de la Conselleria de Justícia, Administració Pública, Reformes Democràtiques i Llibertats Públiques en ajuntaments, per import de 18.150 euros. Expedient 07.005/18-076.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8346

Data del DOGV
:   25-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7334


Data del document
:   20-07-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de juliol de 2018, del Consell, pel qual s'autoritza una transferència del capítol 6 al capítol 7, que s'habilita, en el pressupost del programa 141.10, Administració de justícia, per a la inclusió d'una línia de transferència en el seu annex de transferències i subvencions de capital, destinada a finançar les obres de les noves seus de justícia que s'executen per delegació de la Conselleria de Justícia, Administració Pública, Reformes Democràtiques i Llibertats Públiques en ajuntaments, per import de 18.150 euros. Expedient 07.005/18-076. [2018/7334]  
  
  
Entre els objectius bàsics del programa 141.10, Administració de justícia, hi ha la posada en marxa d'un Pla d'infraestructures judicials així com dels nous jutjats i en les principals línies d'actuació, dur a terme els projectes de nova construcció, reforma, ampliació o millora d'edificis judicials així com l'execució de les obres, per a això el seu annex d'inversions inclou el projecte EC290 «Construcció d'edificis administratius de justícia», amb una dotació inicial de 6.289.530 euros.  
  
La Conselleria de Justícia, Administració Pública, Reformes Democràtiques i Llibertats Públiques, ha previst la construcció dels palaus de justícia de Gandia i de Torrent, on situar els diferents òrgans judicials existents en l'actualitat en ambdues localitats, atenent motius tant d'estalvi en costos com de funcionament, i en aplicació del que disposa la disposició addicional primera de la Llei 21/2017 de mesures fiscals, de gestió administratius i financera i organització de la Generalitat, d'acord amb el que disposa l'article 27.6 de la Llei 7/1985, reguladora de les bases de règim local, que preveu la delegació de competències per part del Consell o de les persones titulars dels departaments competents, en les entitats locals, en matèria d'obres, gestió i manteniment d'instal·lacions i infraestructures la titularitat de les quals és de la Generalitat, que es facen mitjançant la delegació de competències en els ajuntaments respectius.  
  
Considerant això i com que la delegació ha d'anar acompanyada dels recursos econòmics suficients perquè siga efectiva i garantisca l'equilibri financer de l'entitat receptora, es proposa habilitar el capítol 7, «Transferències de capital», en el programa 141.10, Administració de justícia, i transferir crèdits des del capítol 6 del mateix programa, projecte EC290, per a la inclusió en l'annex de transferències i subvencions de capital d'una nova línia de transferència destinada a finançar les obres i actuacions delegades als ajuntaments esmentats, i dotar-la en aquest exercici amb l'import previst per a aquestes en l'anualitat 2018, que ascendeix a 18.150 euros. Simultàniament es tramita l'autorització del Consell per a comprometre despesa a càrrec d'aquesta línia en exercicis futurs, per les anualitats previstes per a les obres esmentades.  
  
A aquest efecte i d'acord amb el que disposen els articles 21 i 23 de la Llei 22/2017, de 29 de desembre, de pressupostos de la Generalitat per a 2018, a proposta del conseller d'Hisenda i Model Econòmic, el Consell, prèvia deliberació, en la reunió de 20 de juliol de 2018,  
  
  
ACORDA  
  
Primer  
Autoritzar una minoració de crèdit en l'aplicació 28.69.47.368.37.3 per import de 18.150 euros.  
  
Segon  
Autoritzar l'habilitació del capítol 7 en el programa 141.10, Administració de justícia, dotant l'aplicació 37.82.08.0494.94.7 amb 18.150 euros, per a la inclusió en l'annex de transferències i subvencions de capital del programa d'una línia de subvenció amb les dades descriptives i per l'import que es detalla a continuació:  
  
Codi: T8408 Denominació: Finançament delegació de competències per a la construcció d'infraestructures en matèria d'administració de justícia.  
Import: 18.150,00 Beneficiaris prevists: ajuntaments de Gandia i Torrent  
Ajuntament de Gandia 9.075,00  
Ajuntament de Torrent 9.075,00  
Mode concessió  
  
Delegació Llei 21/2017, de 28 de desembre, disposició addicional 1a. Descripció i finalitat: finançar la cooperació entre la Generalitat i les entitats locals per a la licitació, adjudicació i execució dels projectes d'obra en matèria d'infraestructures d'Administració de justícia  
Aportació GV no condicionada 8.150,00  
  
  
Castalla, 20 de juliol de 2018  
  
La consellera secretària,  
MÓNICA OLTRA JARQUE